BBC Exclusive : પ્રિન્સેસ લતિફા : દુબઈના રાજવીનાં એ પુત્રી જેમણે પિતા પર લગાવ્યો 'બંધક' બનાવવાનો આરોપ\nપ્રિન્સેસ લતીફાના વીડિયોમાંથી લીધેલી તસવીર, આ વીડિયો ગુપ્ત રીતે રેકર્ડ કરવામાં આવ્યો હતો

બીબીસી પૅનોરમા સાથે શૅર કરેલાં વીડિયો ફૂટેજોમાં પ્રિન્સેસ લતિફા અલ મકતુમ કહે છે કે તેમણે બોટ મારફત નાસી છૂટવાનો પ્રયાસ કર્યો ત્યારે કમાન્ડોએ તેમને ઝડપી લીધાં હતાં અને માદક પદાર્થ ખવડાવીને ફરી અટકાયત કરી લેવાઈ હતી. 

હવે ગુપ્ત સંદેશા મળતા બંધ થઈ ગયા છે અને દોસ્તો આ મામલે હસ્તક્ષેપ કરવા સંયુક્ત રાષ્ટ્રસંઘને વિનંતી કરી રહ્યા છે. જેને પગલે સંયુક્ત રાષ્ટ્રએ ઘટનાની ગંભીર નોંધ લીધી છે.

દુબઈ અને સંયુક્ત આરબ અમીરાત (યૂએઈ)એ અગાઉ જણાવ્યું હતું કે રાજકુમારી પરિવારની છત્રછાયામાં સલામત છે. 

સંયુક્ત રાષ્ટ્રસંઘનાં ભૂતપૂર્વ માનવાધિકાર રાજદૂત મૅરી રોબિન્સને 2018માં લતિફાને મળ્યા બાદ તેમને "મુશ્કેલીમાં ફસાયેલી સ્ત્રી" ગણાવ્યાં હતાં. મૅરી રોબિન્સન હવે એવું કહે છે કે તેમને રાજકુમારીના પરિવાર દ્વારા "ભયાનક રીતે છેતરવામાં" આવ્યાં હતાં. 

લતિફાની વર્તમાન હાલત અને ઠામઠેકાણાની તપાસ માટે આંતરરાષ્ટ્રીય પગલાં લેવાની સંયુક્ત માગણીમાં સંયુક્ત રાષ્ટ્રસંઘના માનવાધિકારના ભૂતપૂર્વ હાઈ કમિશનર અને આયર્લૅન્ડના રાષ્ટ્રપ્રમુખે પણ સૂર પૂરાવ્યો છે. 

તેમણે કહ્યું હતું, "હું લતિફા બાબતે સતત ચિંતિત છું. પરિસ્થિતિ બદલાઈ છે. તેથી તેની તપાસ થવી જોઈએ એવું હું માનું છું."

લતિફાના પિતા શેખ મોહમ્મદ બિન રશિદ મકતુમ વિશ્વના સૌથી ધનવાનો પૈકીના એક હોવા ઉપરાંત દુબઈના શાસક અને યૂએઈના નાયબ રાષ્ટ્રપ્રમુખ છે. 

લતિફાને એકાદ વર્ષ પહેલાં પકડીને દુબઈ પાછા લાવવામાં આવ્યાં એ પછી તેમને એક ફોન આપવામાં આવ્યો હતો. એ ફોન પર લતિફાએ વીડિયો રૅકૉર્ડ કર્યા હતા. 

તેમણે બાથરૂમમાં એ રૅકૉર્ડિંગ કર્યું હતું, કારણ કે તેમને જ્યાં રાખવામાં આવ્યાં છે એ સ્થળે માત્ર બાથરૂમનો જ દરવાજો લોક કરી શકાય છે. 

એ સંદેશાઓમાં લતિફાએ ઘણી વાતો જણાવી છે. તેમણે જણાવ્યું છે કે તેમને બોટમાંથી ઉતારવામાં આવ્યાં ત્યારે તેમણે સૈનિકો સામે "મુક્કા અને લાતો મારીને" ઝીંક ઝીલી હતી અને તેમણે અમીરાતનો એક કમાન્ડોના હાથ પર એ ચિત્કારી ઉઠ્યો એટલા જોરથી બચકું ભર્યું હતું. 

લતિફાએ જણાવ્યું છે કે એક ખાનગી વિમાનમાં પરત લઈ જવામાં આવતાં હતાં ત્યારે તેમને ઘેનની દવા આપવામાં આવી પછી તેઓ બેભાન થઈ ગયાં હતાં અને દુબઈ પહોંચ્યા ત્યાં સુધી એ જ અવસ્થામાં રહ્યાં હતાં. 

લતિફાએ જણાવ્યું છે કે તેમને પોલીસના પહેરા હેઠળ બારીવાળી એક વિલામાં એકલાં...\n\ntl;dr:
2018માં દેશમાંથી નાસી છૂટવાનો પ્રયાસ કરી ચૂકેલાં દુબઈના શાસકની દીકરીએ તેમના દોસ્તોને મોકલેલા વીડિયો સંદેશમાં આક્ષેપ કર્યો છે કે તેમના પિતાએ તેમને 'બંધક' બનાવ્યાં છે તથા તેમનો જીવ જોખમમાં છે.